CELEX: C2005/132/54
Language: sl
Date: 2005-05-28 00:00:00
Title: Zadeva T -103/05: Tožba P proti Komisiji Evropskih skupnosti, vložena dne 11. februarja 2005

28.5.2005   
            
            
               SL
            
            
               Uradni list Evropske unije
            
            
               C 132/30
            
         Tožba P proti Komisiji Evropskih skupnosti, vložena dne 11. februarja 2005
   (Zadeva T -103/05)
   (2005/C 132/54)
   Jezik postopka: španščina
   P, stanujoča v Barceloni (Španija), ki jo zastopa Matías Griful i Ponsati, abogado del Ilustre Colegio de Barcelona, je dne 11. februarja 2005 na Sodišču prve stopnje Evropskih skupnosti vložila tožbo proti Komisiji Evropskih skupnosti.
   Tožeča stranka Sodišču prve stopnje predlaga, naj:
   
               1)
            
            
               razglasi za nično izpodbijano odločbo z dne 28. oktobra 2004 in odločbo z dne 10. maja 2004;
            
         
               2)
            
            
               tožeči strani prizna pravico do njenih prejemkov od 15. aprila 2004 naprej do takrat ko bo ugotovljeno, da je zdravstveno sposobna za delo;
            
         
               3)
            
            
               Komisiji Evropskih skupnosti naloži plačilo stroškov.
            
         Tožbeni razlogi in bistvene trditve
   S to tožbo se izpodbija odločba OPI z dne 28. oktobra 2004, s katero je bilo, po tem ko je zdravniška služba Komisije potrdila, da je tožeča stranka sposobna za preselitev in delo s polovičnim delovnim časom, potrjeno, da se tožeči stranki od 15. aprila 2004 do dneva ko bo nastopila delo na sedežu v Bruslju ne izplačuje prejemkov.
   S tem v zvezi se zatrjuje, da ima tožeča stranka, katere imenovanje na delovno mesto v predstavništvu Komisije v Barceloni je bilo upravičeno z družinskimi razlogi, težave z anskioznostjo in depresivnostjo, ki so posledica ukinitve njenega delovnega mesta v okviru tega predstavništva.
   Tožeča stranka v utemeljitev svoje tožbe navaja:
   
               —
            
            
               kršitev členov 11, 12 in 13 Evropske socialne listine, kolikor priznava pravice do varstva zdravja, socialne varnosti in socialne in zdravniške pomoči;
            
         
               —
            
            
               kršitev dela II Evropskega kodeksa socialne varnosti z dne 16. aprila 1964, zlasti člena 10, ki s tem, da dovoljuje pravico do obiska zdravnika na domu, bolniku daje pravico, da mu doma ni treba zapustiti;
            
         
               —
            
            
               kršitev člena 10 Konvencije št. 102 in člena 13 Konvencije št. 130 MOD;
            
         
               —
            
            
               kršitev členov 72 in 73 Kadrovskih predpisov.
            
         Končno tožeča stranka tudi trdi, da ni seznanjena z razlogi, ki bi izkazovali, da je sposobna le za delo s polovičnim delovnim časom.